Thomas Anders

**Thomas Anders**, vlastným menom Bernd Weidung, (* 1. marec 1963, Münstermaifeld) je nemecký spevák populárnej hudby, producent, skladateľ a moderátor, člen skupiny Modern Talking.

Thomas prejavoval už v detstve náklonnosť k hudbe, vystupoval ako 7 ročný talentovaný spevák. Neskôr spieval v diskotékach a kluboch, študoval hudbu na gymnáziu v Koblenzi.  V roku 1979 vyhral súťaž pre začínajúcich umelcov so skladbou "Judy". Táto skladba ani ďalšie projekty mu však nestačili na výraznejšie presadenie sa na popovej scéne. Napriek tomu podpísal zmluvu s hudobným vydavateľstvom a v roku 1983 sa stretol so skladateľom Dieterom Bohlenom, ktorého veľmi zaujal Thomasov zamatový hlas a zložil pre neho singel Was Macht Das Schon. 

Onedlho začali produkovať skladby v angličtine a vlastne vytvorili populárne duo Modern Talking. Tento projekt oboch katapultoval na vrchol slávy a v polovici osemdesiatych rokov dlhodobo okupovali vrcholné priečky hitparád po celom svete, najmä však v Európe . Nasledovala hviezdna kariéra, ktorá zanechala stopu svojim štýlom na svetovej scéne populárnej hudby aj počtom predaných albumov. Podľa dostupných zdrojov Modern Talking sa stali (po Beatles a ABBA), treťou najpredávanejšou skupinou populárnej hudby na svete.

Thomas sa prvýkrát oženil v roku 1985 s Norou Balling, ktorá mala na neho i jeho kariéru veľký vplyv. Mala dokonca výrazný podiel na nezhodách medzi Dieterom Bohlenom a Thomasom a vlastne svojím správaním ukončila pôsobenie Modern Talking v časoch najväčšej slávy. Po niekoľkých rokoch si Thomas a Nora prestali rozumieť a ich ukončenie spolužitia v roku 1998 bolo zase posledným impulzom na úspešný comeback Modern Talking. Thomasa a Noru rozviedli vo februári 1999. Dlho však slobodný nezostal. V júli 2000 sa oženil po dvojročnej známosti s Claudiou Hess (nar. 1972). 27. júna 2002 sa im narodil syn Alexander Mick, jediný Thomasov potomok.

Po vydaní šiestich úspešných albumov sa po osobných nezhodách duo Modern Talking v roku 1987 rozišlo a obaja umelci sa vydali na sólovú dráhu. Thomas žil niekoľko rokov v USA odkiaľ sa však vrátil späť do Nemecka. V nasledujúcich rokoch vydal šesť albumov, z toho jeden naspievaný v španielčine (*Barcos de Cristal*). V roku 1994 sa zrodila myšlienka na znovuvzkriesenie Modern Talking, trvalo však ďalšie štyri roky než prišiel fanúšikmi vytúžený návrat, ktorý bol znovu úspešný, ale po piatich rokoch a vydaní ďalších šiestich albumov si (definitívne) povedali „končíme“.

Thomas vydal ďalšie albumy. Okrem toho mu vyšlo viacero singlov – duet so Sandrou The Night Is Still Young, s poľskou speváčkou Kasia Nova Forever In Dream, s Kamaliyou No Ordinary Love... Každoročne pripravuje stretnutia so svojimi fanúšikmi v nemeckom meste Koblenz, kde trvalo žije a venuje sa charitatívnej činnosti, pomáha najmä deťom z chudobných rodín.

Thomas okrem popovej hudby je aj interpretom jazzového či soulového smeru (albumy Souled, Live Concert a Songs Forever). V roku 2010 vydal disco album pod názvom *Strong* a v júni 2011 vyšlo album TWO so singlom Gigolo. Na tomto albume Thomas spolupracoval s nemeckým hudobníkom Uwe Fahrenkrogom, muzikantom a producentom Neny. Obaja teda vystupujú v tomto projekte ako duo Anders-Fahrenkrog. 5. januára 2013 mal Thomas koncert v Bratislave so svojou skupinou Modern Talking Band, 27. mája 2016 vydal Thomas Anders album History s vynovenými hitmi Modern Talking i novými skladbami. V apríli 2017 vyšiel nový album Pures Leben, ktorý je po 34 rokoch naspievaný v rodnom nemeckom jazyku. Thomas sa týmto krokom chcel viac priblížiť fanúšikom najmä v rodnom Nemecku. Rytmická tanečná hudba s nenáročnými textami zaujala a 19.októbra 2018 viedla k vydaniu ďalšieho albumu v nemčine Ewig Mit Dir s duetom s rakúskym spevákom Florianom Silbereisenom Sie sagte doch sie liebt mich.

## Diskografia

### Albumy
* 1983 Lost and Found
* 1989 *Different* (Teldec)
* 1991 *Whispers* (East West Records)
* 1992 *Down on Sunset* (Polydor)
* 1993 *When Will I See You Again* (Polydor)
* 1994 *Barcos de Cristal* (Polydor)
* 1995 *Souled* (Polydor)
* 1997 *Live Concert* (Panteon)
* 2004 *This Time* (BMG)
* 2006 *Songs Forever* (Edel)
* 2010 *Strong* (CD Land Trade)
* 2011 *Two* (Polydor)
* 2012 *Christmas For You*
* 2016 *History*
* 2017 *Pures Leben*
*2018 *Ewig Mit Dir*
*2020 *Das Album*
*2021 *Cosmic*
*2023 *Nochmal*

### Single
* 1980 *Judy* (CBS)
* 1980 *Du weinst um ihn* (CBS)
* 1981 *Es war die Nacht der ersten Liebe* (CBS)
* 1982 *Ich will nicht dein Leben* (Hansa Records)
* 1983 *Was macht das schon* (Hansa Records)
* 1983 *Wovon träumst du denn* (Hansa Records)
* 1983 *Heißkalter Engel* (Hansa Records)
* 1984 *Endstation Sehnsucht* (Hansa Records)
* 1984 *Es geht mir gut heut' Nacht* (Hansa Records)
* 1989 *Love Of My Own* (Teldec)
* 1989 *One Thing* (Teldec)
* 1989 *Soldier* (Teldec)
* 1991 *The Sweet Hello, The Sad Goodbye* (East West Records)
* 1991 *Can't Give You Anything (But My Love)* (East West Records)
* 1991 *Can't Give You Anything But My Love remix*(East West Records)
* 1991 *True Love* (East West Records)
* 1992 *How Deep Is Your Love* (Polydor)
* 1992 *Standing Alone* (Polydor)
* 1993 *When Will I See You Again* (Polydor)
* 1993 *I'll Love You Forever* (Polydor)
* 1993 *I'll Love You Forever – Remix* (Polydor)
* 1994 *The Love In Me* (Polydor)
* 1994 *The Love In Me – The Remixes* (Polydor)
* 1994 *Road To Higher Love* (Polydor)
* 1995 *Never Knew Love Like This Before* (Polydor)
* 1995 *A Little Bit Of Lovin* (Polydor)
* 1995 *Never Knew Love Like This Before – Remixes* (Polydor)
* 2003 *Independent Girl* (BMG)
* 2004 *King Of Love* (BMG)
* 2004 *Tonight Is The Night*
* 2004 *Just Dream* (BMG)
* 2006 *A Very Special Feeling*.
* 2008 *Ibiza (Baba Baya)*
* 2008 *For You*
* 2008 *Kisses For Christmas*
* 2009 *The Night Is Still Young* (duett with Sandra)
* 2010 *Christmas Song*
* 2011 *Gigolo*
* 2011 *No More Tears On The Dancefloor*
* 2014 *Everybody Wants To Rule The World*
* 2015 *Take A Chance*
* 2016 *Lunatic*
* 2016 *Love Is In The Air*
* 2017 *Der Beste Meines Leben*
*2018 *Das Leben ist Jetzt*

### DVD
* 2006 *Thomas Anders – The DVD-Collection*

## Iné projekty

## Externé odkazy
* Oficiálna stránka Thomasa Andersa
* 
* Thomas Anders bei laut.de
* Umfassendere Bio- und Diskografie Thomas Anders 

Kategória:Nemeckí speváci
Kategória:Modern Talking
Kategória:Nemeckí producenti
Kategória:Nemeckí televízni moderátori